《次德和韵寄谈李二丈二首》
宋代·王阮

喜脱诸公忌，愁违李与谈。
离群江以北，吊影楚之南。
世故更千万，心朋只二三。
果能容我与，终共结茆庵。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。